CELEX: 22005D0141(01)
Language: hu
Date: 2005-12-02 00:00:00
Title: Az EGT-Vegyesbizottság 141/2005 határozata ( 2005. december 2. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

23.2.2006   
            
            
               HU
            
            
               Az Európai Unió Hivatalos Lapja
            
            
               L 53/36
            
         
      AZ EGT-VEGYESBIZOTTSÁG 141/2005 HATÁROZATA
   
   (2005. december 2.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A 110/2005 EGT-vegyesbizottsági határozat (1) módosította a megállapodás I. mellékletét.
            
         
               (2)
            
            
               Az Észtország, Lettország, Litvánia és Málta számára az Avena fatuának a gabonavetőmagokban való előfordulása vonatkozásában szigorúbb követelmények elfogadásának engedélyezéséről szóló, 2005. március 2-i 2005/200/EK bizottsági határozatot (2) bele kell foglalni a megállapodásba.
            
         
               (3)
            
            
               A Glycine max (szójabab) faj egyes, a 2002/57/EK tanácsi irányelv követelményeinek nem megfelelő vetőmagjai ideiglenes forgalomba hozatalára irányuló intézkedésekről szóló, 2005. április 15-i 2005/310/EK bizottsági határozatot (3) bele kell foglalni a megállapodásba.
            
         
               (4)
            
            
               A Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Máltai Köztársaságnak és a Lengyel Köztársaságnak a takarmánynövény-vetőmagok, a gabonavetőmagok, a vegetatív szőlő-szaporítóanyagok, az erdészeti szaporítóanyagok, illetőleg az olaj- és rostnövények vetőmagjának forgalmazásáról szóló 66/401/EGK, 66/402/EGK, 68/193/EGK, 1999/105/EK és 2002/57/EK tanácsi irányelv szerinti kötelezettségek alól egyes fajok tekintetében történő mentesítéséről szóló, 2005. március 8-i 2005/325/EK bizottsági határozatot (4) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. melléklete III. fejezetének 2. része a következőképpen módosul:
   
               1.
            
            
               A 40. pont (2005/114/EK bizottsági határozat) után a következő pontot kell beilleszteni:
               
                           41.
                        
                        
                           „32005 D 0310: A Glycine max (szójabab) faj egyes, a 2002/57/EK tanácsi irányelv követelményeinek nem megfelelő vetőmagjai ideiglenes forgalomba hozatalára irányuló intézkedésekről szóló, 2005. április 15-i 2005/310/EK bizottsági határozat (HL L 99., 2005.4.19., 13. o.).”
                        
                     
         
               2.
            
            
               A „JOGI AKTUSOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK” címsor alatti 73. pont (1999/416/EK bizottsági határozat) után a következő pontokat kell beilleszteni:
               
                           74.
                        
                        
                           „32005 D 0200: Az Észtország, Lettország, Litvánia és Málta számára az Avena fatuának a gabonavetőmagokban való előfordulása vonatkozásában szigorúbb követelmények elfogadásának engedélyezéséről szóló, 2005. március 2-i 2005/200/EK bizottsági határozat (HL L 70., 2005.3.16., 19. o.).
                        
                     
                           75.
                        
                        
                           
                              32005 D 0325: A Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Máltai Köztársaságnak és a Lengyel Köztársaságnak a takarmánynövény-vetőmagok, a gabonavetőmagok, a vegetatív szőlő-szaporítóanyagok, az erdészeti szaporítóanyagok, illetőleg az olaj- és rostnövények vetőmagjának forgalmazásáról szóló 66/401/EGK, 66/402/EGK, 68/193/EGK, 1999/105/EK és 2002/57/EK tanácsi irányelv szerinti kötelezettségek alól egyes fajok tekintetében történő mentesítéséről szóló, 2005. március 8-i 2005/325/EK bizottsági határozat (HL L 109., 2005.4.29., 1. o.).
                           A határozat rendelkezéseit e megállapodás alkalmazásában a következő kiigazítással kell értelmezni:
                           A határozatban említett más jogi aktusokra történő hivatkozásokat olyan mértékben és formában kell figyelembe venni, amilyen mértékben és formában a hivatkozott jogi aktusokat a megállapodásba beépítették.”
                        
                     
         2. cikk
   A 2005/200/EK, 2005/310/EK és a 2005/325/EK határozatnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2005. december 3-án lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2005. december 2-án.
      
         
            az EGT-Vegyesbizottság részéről
         
         
            az elnök
         
         Őfensége Nikolaus von LIECHTENSTEIN herceg
      
   
   
      (1)  HL L 339., 2005.12.22., 6. o.
   
   
      (2)  HL L 70., 2005.3.16., 19. o.
   
   
      (3)  HL L 99., 2005.4.19., 13. o.
   
   
      (4)  HL L 109., 2005.4.29., 1. o.
   
   
      (5)  Alkotmányos követelmények fennállását nem jelezték.